Joventut ofereix tota la informació sobre el programa Erasmus+ en el Casal Jove
21 de febrer 2017

![](/media/uogdl3vf/46-casal-jove_cuerpo.jpg)  
  

La regidoria de Joventut ofereix tota la informació sobre el programa Erasmus+ en el Casal Jove. Aquest programa europeu va destinat a tots els joves que vulguen viatjar i aprendre.

La particularitat d’este programa és que no és exclusiu per a estudiants, també poden gaudir d'ell joves d'entre 13 i 30 anys, independentment dels seus estudis. Els projectes d'Erasmus+ es poden realitzar en grup o de forma individual i estaran recolzats per entitats com a associacions, fundacions, clubs o el propi Ajuntament de Sagunt.

En l'Oficina Europa Erasmus+ de la regidoria de Joventut de l'Ajuntament de Sagunt, situada en el Casal Jove del Port de Sagunt, es podrà ampliar tota la informació i ajudar als interessats a participar en algun dels pròxims projectes, per als quals s'han destinat més de 4 milions d'euros.

Durant el curs 2015-2016, aproximadament 200 joves van rebre informació sobre els programes europeus i al voltant de 25 joves de Sagunt van poder beneficiar-se directament d'alguna de les activitats existents. En 2017 es pretén augmentar este nombre i que moltes més persones de Sagunt aprofiten les oportunitats que s'ofereixen.

La informació estarà disponible tots els dimarts, de 19.00 a 21.00 en el Casal Jove del Port de Sagunt, enviant un correu a [erasmusplus.sagunto@gmail.com](mailto:erasmusplus.sagunto@gmail.com) o cridant al 962683439.

*   [](http://www.facebook.com/sharer.php?u=https://aytosagunto.es/va/actualitat/joventut-ofereix-tota-la-informacio-sobre-el-programa-erasmus-en-el-casal-jove/ "Facebook")
*   [](http://twitter.com/share?url=https://aytosagunto.es/va/actualitat/joventut-ofereix-tota-la-informacio-sobre-el-programa-erasmus-en-el-casal-jove/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-ofereix-tota-la-informacio-sobre-el-programa-erasmus-en-el-casal-jove/ "Linked In")
*   [](mailto:?body=https://aytosagunto.es/va/actualitat/joventut-ofereix-tota-la-informacio-sobre-el-programa-erasmus-en-el-casal-jove/)